[{"text_idx": "#000000", "text": "5.1. No\u0303uded hoidlale ja hoidlas to\u0308o\u0308tamiseks\n5.3. Keskkonnatingimuste ja museaalide seisundi seire\n5.5. Museaalide pakke- ja sa\u0308ilitusmaterjalid"}, {"text_idx": "#000001", "text": "Museaali ka\u0308sitsetakse u\u0308hest asukohast teise viimisel, na\u0308iteks hoidlast na\u0308itusele ja tagasi, kolimisel u\u0308hest hoidlast teise vms. Ka\u0308sitsemisel tuleb kasutada o\u0303igeid to\u0308o\u0308vo\u0303tteid ja -vahendeid, et tagada museaali sa\u0308ilivus."}, {"text_idx": "#000002", "text": "Museaalide ka\u0308sitsemine o\u0303nnetuse korral peab olema kirjas Ohuplaani dokumendis. Selle koostab iga muuseum ise, arvestades olemasolevaid kogusid, hooneid ning to\u0308o\u0308jo\u0303udu."}, {"text_idx": "#000005", "text": "Museaalide transporti kavandades unustatakse a\u0308ra, et tegemist ei ole tavalise kauba transpordiga."}, {"text_idx": "#000006", "text": "Museaale on reeglina vajalik ka\u0308sitleda puhastes kinnastes. Sobivad puudrivabad nitritil- vo\u0303i latekskindad, o\u0303hukesed puuvillast kindad. Puuvillaste kinnaste puhul peab arvestama, et nad vo\u0303ivad anda ebemeid ja olla libedad, misto\u0303ttu museaal vo\u0303ib libiseda ka\u0308est. Kummist kinnaste ku\u0308lge vo\u0303ib kleepuda na\u0308iteks lahtine va\u0308rv museaali pinnal ja seeto\u0303ttu on oht kahjustada museaali."}, {"text_idx": "#000007", "text": "Kui museaali on ohutum ka\u0308sitelda ilma kinnasteta (na\u0308iteks paberist museaale), tuleb eriti hoolega ja\u0308lgida ka\u0308te puhtust. Ka\u0308tel ei tohi olla va\u0308ljaulatuvate detailidega ehteid (so\u0303rmused, ka\u0308evo\u0303rud), mis vo\u0303ivad museaali vigastada. Kaelas kantavate ehete ja/vo\u0303i kaelakaartide jms puhul tuleb ja\u0308lgida, et need ette kummardudes ei langeks museaali pinnale vo\u0303i museaalide vahel liikudes ei ja\u0308a\u0308ks mo\u0303ne museaali etteulatuva osa taha kinni."}, {"text_idx": "#000008", "text": "Museaale to\u0303stetakse reeglina kahe ka\u0308ega. Kanne, vaase jt sarnaseid esemeid ei to\u0303steta sangadest vo\u0303i muudest va\u0308lja ulatuvatest detailidest, kuna need on tihti esemele mehaaniliselt juurde lisatud ja vo\u0303ivad a\u0308ra murduda."}, {"text_idx": "#000009", "text": "Mo\u0308o\u0308blit ja muid raskeid museaale tuleb to\u0303sta mitmekesi. To\u0303sta ei tohi esileulatuvatest osadest, na\u0308iteks toole ka\u0308etugedest, vaid seda tuleb teha po\u0303hja vo\u0303i muu alumise horisontaalse pinna alt toetades. Kapiuksed ja sahtlid tuleb enne to\u0303stmist kinnitada."}, {"text_idx": "#000010", "text": "Kui to\u0303stmise ajaks ei pakendata tervet museaali, tuleb kindlustada va\u0308hemalt va\u0308ljaulatuvate detailide ja nurkade ohutus, need eraldi pehme materjaliga pakendades vo\u0303i kattes."}, {"text_idx": "#000011", "text": "Museaali ka\u0308sitlema asudes kontrolli enne, kas tal ei ole lahtisi osi vo\u0303i detaile, mis on na\u0308iliselt museaali ku\u0308ljes kinni (na\u0308iteks skulptuuride, ku\u0308u\u0308nlajalgade jms alused), kuid on aja jooksul lahti tulnud. Iga museaali osa tuleb to\u0303sta eraldi."}, {"text_idx": "#000012", "text": "Museaali u\u0308hest kohast teise viies valmista enne ette museaali uus asukoht \u2013 tee riiulil enne ruumi, mitte a\u0308ra tee seda, museaal su\u0308les. Museaali u\u0308hest ruumist teise viies ava enne ko\u0303ik vajalikud la\u0308bipa\u0308a\u0308sud, mitte a\u0308ra pu\u0308u\u0308a uksi avada, museaal ka\u0308es."}, {"text_idx": "#000013", "text": "Raskete ja suuremo\u0303o\u0303tmeliste museaalide turvaliseks liigutamiseks on hea kasutada abivahendeid (nokk-ka\u0308ru, ka\u0308sikahvelto\u0303stuk Rocla, kolimisrula, trepika\u0308ru jt ratastel alused ning erito\u0303sterihmad, koorma- ja kinnitusrihmad). Kui kasutad redeleid museaalidele ligipa\u0308a\u0308suks, siis veendu nende turvalisuses. [Vt To\u0308o\u0308tervishoiu ja to\u0308o\u0308ohutuse seadus; Raskuste ka\u0308sitsi teisaldamise to\u0308o\u0308tervishoiu ja to\u0308o\u0308ohutuse no\u0303uded]"}, {"text_idx": "#000014", "text": "Na\u0308itust tehes on soovitav museaal hoidlast viia kohe oma plaanitud asukohta ekspositsioonis (panna vitriini, riputada seinale). Kui on museaali vaja ajutiselt asetada po\u0303randale, siis laotatakse alla pakkematerjal vo\u0303i mo\u0303ni muu museaali po\u0303randa mustuse ja ka\u0308sitlemise po\u0303rutuse eest kaitsev materjal."}, {"text_idx": "#000015", "text": "Museaalide pakendamisel tuleb arvestada esemete seisukorra, mo\u0303o\u0303tmete ja materjaliga. Selle informatsiooni po\u0303hjal valitakse sobivad pakkematerjalid ja transpordivahend. Esemete pakendamiseks tuleb varuda aega ja ruumi, la\u0308bimo\u0303eldud ning korrektselt vormistatud pakend va\u0308hendab eseme kahjustumise riske."}, {"text_idx": "#000016", "text": "Pakkematerjalid ja pakendid peavad olema terved, kuivad ning puhtad. Esimese kattekihina (vastu eseme pinda) tuleks kasutada happevaba siidipaberit, Tyvek kangast vo\u0303i pleegitamata puuvillast kangast. Viimased kaks kattematerjali on eelistatud na\u0308iteks mo\u0308o\u0308bli ja skulptuuride katmiseks."}, {"text_idx": "#000017", "text": "Seeja\u0308rel u\u0308mbritsetakse kaetud ese mulli- vo\u0303i pakkekilega. Mullikile fikseeritakse vajadusel paberteibiga (NB! teip ei tohi puutuda vastu eseme pinda). Suure mo\u0308o\u0308bli ajutiseks pakendamiseks on sobilik pakkekile. Enne mo\u0308o\u0308bli kilesse ma\u0308hkimist on soovitatav klaasist uksed, kumerad ja nikerdatud pinnad polsterdada vahtplasti vo\u0303i tekkidega, et va\u0308ltida klaasi kahjustumist ning kriimude jm mehaaniliste kahjustuste teket mo\u0308o\u0308bli viimistlusele."}, {"text_idx": "#000018", "text": "Va\u0308iksemad ja keskmise suurusega esemed asetatakse peale siidipaberisse ning mullikilesse pakendamist transpordikasti (pappkast, arhiivilainepapist karp jm). Kastis transporditavate esemete vahele peab ja\u0308a\u0308ma piisavalt ruumi, va\u0308ltida tuleb liiga tihedalt pakendamist. Mitme eseme u\u0308hte kasti pakendamisel tuleb raskemad esemed asetada alla ja kergemad peale."}, {"text_idx": "#000019", "text": "Erikujuliste ja o\u0303rnade esemete toestamiseks ning isoleerimiseks tuleb kasti sisu polsterdada. Polstrimaterjalina on sobilik kasutada mullikilet, vahtplasti (polu\u0308etu\u0308leenvaht), vahtplastist graanuleid (pakendatud kotikestesse vo\u0303i ese kaetud kattematerjaliga) jm ajutiseks kasutamiseks sobilikke pehmendusi. Ideaalne materjal enamike esemete ma\u0308hkimiseks ning nende vahelise ruumi ta\u0308itmiseks on siidipaber. Sellest vormitud padjakestega u\u0308mbritsetud esemed on kaitstud omavahel ho\u0303o\u0303rdumise ja mehaaniliste kahjustuste eest."}, {"text_idx": "#000020", "text": "Transpordi ajal tuleb esemed so\u0303idukis toestada ja turvaliselt kinnitada, et va\u0308ltida esemete liikumist so\u0303idu ajal. Selleks tuleb kasutada sobiva pikkuse ja otstarbega koorma- vo\u0303i kinnitusrihmasid. Koormarihma metall osad tuleb u\u0308mbritseda vahtplasti vo\u0303i kangaga, et va\u0308ltida metalli ho\u0303o\u0303rdumist vastu esemeid. So\u0303iduautosse asetatavad esemed tuleb samuti vo\u0303imalusel fikseerida turvavo\u0308o\u0308 vo\u0303i kinnitusrihmadega. So\u0303iduauto pakiruum ning istmed tuleb esemete transpordiks katta puhta kanga vo\u0303i tekiga. So\u0303idukis ei tohi koos museaalidega olla ohtlike kemikaale (mootorio\u0303li, klaasipesuvedeliku, jahutusvedeliku kanistrid jm), toiduaineid ja lahtiseid esemeid. Furgoonautode ja kaubikute po\u0303randale tuleks paigutada samalaadsed pehmendused vo\u0303i vahtplastist plaadid. Suurte esemete transport peab olema eelnevalt hoolikalt la\u0308bi mo\u0303eldud, kuna vajadusel tuleb eseme transpordiks ehitada sobivad toed/rakised. Talvisel ajal transportides tuleks esemed omakorda katta paksude tekkidega, et va\u0308hendada ja\u0308rsu keskkonna muutuse (temperatuur, o\u0303huniiskus) mo\u0303ju esemetele."}, {"text_idx": "#000021", "text": "Transpordivahendi liik ja mudel on soovitav kindlasti enne tegelikku transporti museaali va\u0308lja laenaja ja laenule vo\u0303tja vahel kokku leppida. Kui seda ei ole tehtud ja laenule vo\u0303tja tuleb museaalile ja\u0308rele transpordivahendiga, mida laenule andja ei pea oma museaalile ohutuks, on tal o\u0303igus museaali va\u0308lja laenamisest keelduda."}, {"text_idx": "#000022", "text": "Transpordifirmat kasutades on oluline no\u0303uda nende to\u0308o\u0308korralduse dokumenti, kus on fikseeritud nende pakendamise ja kolimise metoodika, transpordivahendi kirjeldus ja vajadusel hoiustamise tingimuste kirjeldus."}, {"text_idx": "#000023", "text": "Kunstiteoste pakendamisel on oluline ja\u0308lgida, et pakkematerjal ei puutuks vastu teose pinda. Kui raam ei ole piisavalt ko\u0303rge, on soovitav panna u\u0308mber teose puuvillane pael, mis tekitab pakkematerjali ja teose pinna vahele puhvri.\nKunstiteost mullikilesse pakkides ja\u0308etakse mullidega pool va\u0308ljapoole \u2013 vastasel korral vo\u0303ivad mullid na\u0308iteks transpordi ajal surve alla sattudes vajutada teose pinnale ja\u0308lje.\nKlaasitud teostel tuleb transpordi ajaks klaas teipida , et va\u0308ltida purunemise korral vo\u0303imalust, et lahtised klaasitu\u0308kid vigastavad teost. Teip peab olema selline, mis eemaldades ei ja\u0308ta klaasi pinnale liimi- vo\u0303i muid ja\u0308lgi.\nKlaasitud pastellide, so\u0308e jms joonistuste puhul tuleb ja\u0308lgida, et pakkematerjalid ei tekitaks staatilist elektrit \u2013 vastasel korral on oht, et pastelli- vo\u0303i so\u0308eosakesed teose pinnalt kleepuvad klaasi ku\u0308lge.\nKlaasitud pastellid, so\u0308ejoonistused jm sellistes tehnikates teosed pakitakse transpordikasti horisontaalselt.\nSuuremo\u0303o\u0303tmeliste raamitud teoste, kastides vo\u0303i ilma, paigutamisel transpordiautosse tuleb ja\u0308lgida, et teose lo\u0303uendipind ei oleks so\u0303idusuunaga risti, kuna auto pidurdamisel tekkiv o\u0303huvoolu surve vo\u0303ib lo\u0303uendit vigastada."}, {"text_idx": "#000024", "text": "1. O\u0303rnade museaalide paigutamine transpordikasti. Va\u0308ike museaal on omaette karbis. Museaalid on liikumise va\u0308ltimiseks kinnitatud paeltega kasti po\u0303hja ja seinte ku\u0308lge."}, {"text_idx": "#000025", "text": "2. Raamitud teoste pakendamine transpordikasti. Teosed on toestatud vahtplastist tugedega. Teoste peal on vahtplastist ribad, et mitte ja\u0308tta kasti tu\u0308hja ruumi."}, {"text_idx": "#000026", "text": "3. Raamitud teoste pakendamine transpordikasti. Teoste ko\u0303rvale ja\u0308a\u0308nud tu\u0308hi ruum on ta\u0308idetud vahtplastist plaatidega."}, {"text_idx": "#000028", "text": "Tekkis u\u0308ks vestlus seoses sellega, et kas museaale vo\u0303ib sihtotstarbeliselt kasutada vo\u0303i mitte. Mina olen alati teadnud, et museaali ei tohi kasutada. Sest kuidas sa seda siis sa\u0308ilitad kui ja\u0308tkad kulutamist. Ma\u0308lestiste puhul on vist otseso\u0303nu kirjas, et neid vo\u0303ib kasutada aga museaalide osas pole vist selgelt so\u0303nastatud, et kas vo\u0303ib vo\u0303i ei vo\u0303i kasutada. Ma ise ka enam ei ma\u0308leta, et kus ma selle teadmise vo\u0303tnud olen."}, {"text_idx": "#000029", "text": "Niisiis, kas on mingeid viiteid mis selgelt u\u0308tleks, et museaali ei tohi sihtotstarbeliselt kasutada? Minu jaoks on see loogiline (mul ei ole ku\u0308ll viidet) aga tuleb va\u0308lja, et ko\u0303ik ei pruugi sellega no\u0303us olla."}, {"text_idx": "#000032", "text": "Mina oma praktilises to\u0308o\u0308s olen siiski u\u0308ritanud need musealid, mis on kasutuses (na\u0308iteks avatud interjo\u0308o\u0308riga ekspositsioonis) muuseumikogust va\u0308ljaarvata ja abikogusse u\u0308mber registreerida."}, {"text_idx": "#000033", "text": "Lisan lingi artiklile, kus toodud va\u0308lja erinevate kinnaste plussid ja miinused "}, {"text_idx": "#000034", "text": "Teine artikkel ra\u0308a\u0308gib katsetest so\u0303rmeja\u0308lgede ja\u0308tmisest paberile kinnastatud ja kinnastamata ka\u0308tega "}]